**ДАЛАЙН ЗАХИРГААНЫ 2024 ОНЫ ҮЙЛ АЖИЛЛАГААНД**

**ЖИЛИЙН ЭЦСИЙН БАЙДЛААР ХЯНАЛТ-ШИНЖИЛГЭЭ,**

**ҮНЭЛГЭЭ ХИЙСЭН АЖЛЫН ТОВЧ ТАЙЛАН**

2024.12.31 Улаанбаатар хот

**Нэг. Хяналт-шинжилгээ, үнэлгээний ажлын зорилго**

Зам, тээврийн яамны харьяа байгууллага болох Далайн захиргааны гүйцэтгэлийн төлөвлөгөөнд хяналт-шинжилгээ хийж, үнэлэлт, дүгнэлт өгөх, цаашид анхаарч ажиллах асуудлын талаар санал, зөвлөмж боловсруулах замаар яамны удирдлага, албан тушаалтныг холбогдох мэдээллээр хангах зорилгоор энэхүү хяналт-шинжилгээ, үнэлгээний ажлыг гүйцэтгэлээ.

**Хоёр. Хяналт-шинжилгээ, үнэлгээний аргачлал.**

Төлөвлөгөөнд тусгагдсан арга хэмжээнүүдийн хэрэгжилтийг дүгнэхдээ Засгийн газрын 2020 оны 206 дугаар тогтоолоор баталсан “Бодлогын баримт бичгийн хэрэгжилт болон захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журам”, Зам, тээврийн хөгжлийн сайдын 2021 оны А/87 дугаар тушаалаар баталсан “Зам, тээврийн хөгжлийн яам болон харьяа байгууллагуудын үйл ажиллагаанд хяналт-шинжилгээ, үнэлгээ хийх журам”-ыг үндэслэл болгосон.

**Гурав. Үнэлэлт.**

Далайн захиргааны 2024 оны гүйцэтгэлийн төлөвлөгөөний хэрэгжилт жилийн эцсийн байдлаар **82.1** хувьтай байна.

**3.1. Гүйцэтгэлийн төлөвлөгөөний хэрэгжилтийн явц**

Далайн захиргааны 2024 оны гүйцэтгэлийн төлөвлөгөөнд тусгагдсан нийт 48 ажил, үйлчилгээний жилийн эцсийн хэрэгжилтийг доорх хүснэгтэд үзүүлэв.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Нийт заалт | Хэрэгжилтийн дундаж хувь | Үүнээс (хувиар) | | | | | | |
| 100 | 90 | 70 | 50 | 30 | 0 | Хугацаа болоогүй |
| 48 | **82.1** | 37 | 1 | - | - | 5 | 5 | - |

Далайн захиргааны гүйцэтгэлийн төлөвлөгөөнөөс хангалтгүй хэрэгжилттэй болон хэрэгжээгүй 0, 30 хувиар үнэлэгдсэн дараах 10 арга хэмжээ байна.

**Хэрэгжилт тасарсан 0 үнэлгээтэй 5 арга хэмжээ:**

1. *Арга хэмжээ:*3.6. Монгол Улсын нэгдэн орсон ОУДБ-ын заавал биелүүлэх гэрээ, конвенцын хэрэгжилтэд хяналт-шинжилгээ хийх

*Зорилтот түвшин:*III улирал **-** Конвенцын хэрэгжилтэд хяналт-шинжилгээ хийсэн тайланг ЗТХЯ-нд хүргүүлсэн байна.

*Хэрэгжилт:* Монгол Улсын нэгдэн орсон ОУДБ-ын заавал биелүүлэх гэрээ, конвенцын хэрэгжилтэд хяналт-шинжилгээ хийж 2024 оны 03 дугаар сарын 20-ны өдрийн 03/94 дугаартай албан бичгээр ОУДБ-т хүргүүлсэн. Мөн тус ОУДБ-т хүргүүлсэн тайланг Далайн захиргааны даргын 2024 оны 08 дугаар сарын 13-ны өдрийн “Дэмжлэг хүсэх тухай” 01/324 дугаартай албан бичгээр ЗТЯ-нд хүргүүлсэн.

1. *Арга хэмжээ:*4.1.Монгол Улсын хөлөг онгоцны бүртгэлийг өргөжүүлэх

*Зорилтот түвшин:*IV улирал - Гэрээ байгуулж, хамтын ажиллагааг эхлүүлсэн байна. *Хэрэгжилт:* Сингапур Улсад үйл ажиллагаа явуулдаг “Tengri Maritime Services Pte Ltd” компани руу гэрээ байгуулах санал хүргүүлсэн ч ЗТЯ-аас холбогдох гэрээг байгуулах боломжгүй талаар чиглэл ирүүлсэн.

БНСУ-ын “Cosmos Marine Bureau” компанитай 12 дугаар сарын 11-ний өдөр хамтран ажиллах гэрээг сунгах, харилцаа, хамтын ажиллагааны талаар тус компанийн эрх бүхий албан тушаалтнууд болох Ерөнхийлөгч, гүйцэтгэх захирал нар Монгол Улсад хүрэлцэн ирж холбогдох уулзалтыг зохион байгуулсан бөгөөд гэрээний нөхцөл болон зарим заалт, үйл ажиллагааны талаар нөгөө БНСУ-ын “Cosmos Marine Bureau”-ны талаас тодорхой санал тавьсны дагуу гэрээг 1 сарын хугацаанд үзэглэхийг хойшлуулсан.

Мөн үүнтэй холбоотойгоор хэвлэл мэдээллийн цахим хуудсанд хөлөг онгоц бүртгэлийн зуучлагч, агентын сонгон шалгаруулалттай холбоотой зарлалыг 2024 онд 4 удаа зохион байгуулсан боловч оролцогч материал ирүүлээгүй болно..

1. *Арга хэмжээ:*4.7.Монгол Улсын хөлөг онгоцны бүртгэлд бүртгэгдэж байгаа хөлөг онгоцыг Монголын даатгалын компанид даатгуулах боломжийг олгох

*Зорилтот түвшин:*IV улирал-Монголын даатгалын компанийг хөлөг онгоц эзэмшигч болон зуучлагчид санал болгосон байна.

*Хэрэгжилт:* Монгол Улсын Далайн захиргаа нь Монгол Даатгал ХК-ийн удирдлагуудтай 2024 оны 05 дугаар сарны 09-ний өдөр дахин уулзалт зохион байгуулсан бөгөөд манай талаас компанийг дэмжин ажиллахаа илэрхийлж санамж бичгийг байгуулах ажлыг эрчимжүүлэхийг хүссэн. Тус компанийн удирдлагууд давхар даатгал судлахад хугацаа шаардлагатай байгаа талаар мэдэгдсэн.

Хөлөг онгоцны эзэмшигч болон хөлөг онгоцыг төлөөлөгч, зуучлагч агентуудад Монголын даатгалын компани болон бусад орны даатгалын компаниудын даатгалын танилцуулга болон хамтран ажиллах тухай саналыг цахим шуудангаар хамтран ажилладаг агентууд руу хүргүүлсэн. Монгол Улсын хөлөг онгоцны бүртгэлд бүртгэгдэж байгаа хөлөг онгоцыг Монголын даатгалын компаниудын санхүү болон бусад чадамжийнх нь хүрээнд даатгуулах боломжтой “Багийн даатгал” буюу Багийн гишүүдийн эрүүл мэнд, амь нас, ослоор нас барсны тэтгэмж, эмнэлгийн нүүлгэн шилжүүлэлт зэрэг даатгалын үйлчилгээ үзүүлдэг төрлийн даатгалын бүтээгдэхүүн мөн “Хамгаалалт ба нөхөн төлбөрийн (P&I) даатгал” буюу хөлөг онгоцны багийн гишүүд, зорчигчид болон бусад хүмүүсийн гэмтэл, түүнчлэн хөлөг онгоцны улмаас бусдад учирсан эд хөрөнгийн хохирлын даатгалын бүтээгдэхүүнийг манай зүгээс санал болгосон юм. Монголын даатгалын компаниудад хөлөг онгоцны даатгалын дээр дурдсан тодорхой бүтээгдэхүүний хувилбарт боломжийг санал болгосон ч монголын даатгалын компаниуд энэ талын даатгалын бүтээгдэхүүн гаргах боломж одоогоор байхгүй мөн судалж байж цаашид хариу өгөхөөр болсон бөгөөд энэ талаар цаашид даатгалын компаниудын чадамжийн хүрээнд бололцоо хомс гэдгээ илэрхийлсэн.

1. *Арга хэмжээ:*5.5.Цахимжуулах үйл ажиллагааны төлөвлөгөөг баталж, хэрэгжүүлж ажиллах

*Зорилтот түвшин:*II-IV улирал-Төлөвлөгөөний хэрэгжилтийг ханган ажиллаж, ЗТЯ-нд тайлагнаж ажилласан байна.

*Хэрэгжилт:* Зам, тээврийн яамны холбогдох газраас 2024 онд Зам, тээврийн салбарын цахимжуулах үйл ажиллагааны төлөвлөгөө батлагдаагүй бөгөөд, Бодлого төлөвлөлтийн газрын гүйцэтгэлийн төлөвлөгөөг хэрэгжүүлэн ажиллана, Далай, усан замын чиглэлээр тусгагдсан ажил үйлчилгээ байхгүй гэж мэдэгдсэн.

Тухай бүрд нь ЗТЯ-аас чиглэл ирсний дагуу зохион байгуулж буй арга хэмжээнд оролцож салбарын цахимжуулахтай холбоотой хийж гүйцэтгэсэн ажил, үйлчилгээг танилцуулж ажилласан.

1. *Арга хэмжээ:*6.6.Ази, Номхон далайн бүс нутгийн далайн аюулгүй байдлын агентлагуудын удирдлагын зөвлөлийн 24 дүгээр зөвлөгөөнд оролцох

*Зорилтот түвшин:*II улирал-Ази, Номхон далайн бүс нутгийн Далайн тээврийн аюулгүй байдлын агентлагуудын удирдлагуудын 24 дүгээр зөвлөгөөнд холбогдох албан тушаалтнуудыг оролцуулах арга хэмжээг авсан байна.

*Хэрэгжилт:* Зохион байгуулах орон болох БНХАУ-ын зүгээс Ази, Номхон далайн бүс нутгийн далайн аюулгүй байдлын агентлагуудын удирдлагын зөвлөлийн зөвлөгөөнийг 2025 оны 03 дугаар сарын 25-27-ны өдрүүдэд зохион байгуулахыг албан ёсоор мэдэгдсэн6

**“Хэрэгжилт хангалтгүй” буюу 30 хувийн үнэлгээтэй 5 арга хэмжээ:**

1. *Арга хэмжээ:* 2.3. “Хуурай боомтын тухай Засгийн газар хоорондын хэлэлцээр”-ийн хүрээнд Дорноговь аймгийн Замын- Үүд суман дахь “Бүс нутгийн логистикийн төв”-ийг түшиглэн олон улсын чанартай хуурай боомт байгуулах бэлтгэл ажлыг хангах

*Зорилтот түвшин:*II улирал - Замын-Үүд дэх “Бүс нутгийн логистикийн төв”- ийг түшиглэн олон улсын чанартай хуурай боомт байгуулах ТЭЗҮ боловсруулах ажлыг зохион байгуулсан байна.

*Хэрэгжилт:* Засгийн газрын 2024 оны 01 дүгээр сарын 10-ны өдрийн 11 дүгээр тогтоолоор Дорноговь аймгийн Замын-Үүд сумын “Бүс нутгийн логистикийн төв”-ийг түшиглэн олон улсын чанартай хуурай боомт байгуулахаар шийдвэрлэсэн. Тогтоолыг хэрэгжүүлж ажиллах ажлын төлөвлөгөөний төсөл болон холбогдох чиглэлүүдийн хүрээнд ажлын хэсгүүд байгуулах ажлын удирдамжийн төслийг боловсруулан ЗТХЯ-ны ДАУЗТХ-т 2024 оны 02 дугаар сарын 22-ны өдөр цахимаар хүргүүлсэн.

Замын-Үүд суман дахь “Бүс нутгийн логистикийн төв”-ийг түшиглэн олон улсын чанартай хуурай боомт байгуулах техник, эдийн засгийн үндэслэл, зураг төсөл боловсруулах үйл ажиллагааны төлөвлөгөөг боловсруулан 2024 оны 01 дүгээр сарын 15-ны өдрийн 01/11 тоот албан бичгээр ЗТХЯ-нд хүргүүлсэн.

Замын-Үүд суман дахь “Бүс нутгийн логистикийн төв”-ийг түшиглэн олон улсын чанартай хуурай боомт байгуулах техник эдийн засгийн үндэслэл, зураг төслийн ажлын даалгаврыг боловсруулан төслийг Зам, тээвэр хөгжлийн дэд сайдад 2024 оны 04 дүгээр сарын 10-ны өдөр биечлэн танилцуулсан.

Гэвч ТЭЗҮ, зураг төсөл боловсруулах төсөв ЭЗХЯ-нд тусгагдаагүй шалтгаанаар хойшлогдоод байна.

ЗТХ-ийн дэд сайдаас өгсөн чиглэлийн дагуу “Замын-Үүд хуурай боомт” байгуулах техник эдийн засгийн үндэслэл боловсруулах ажлын суурь судалгаа боловсруулах гүйцэтгэгчийг сонгон шалгаруулж, судалгааны ажлыг мэргэжлийн зөвлөх үйлчилгээний байгууллагаар гүйцэтгүүлсэн ба холбогдох тайланг 2024 оны 10 дугаар сарын 29-ний өдрийн 01/441 тоот албан бичгээр ЗТЯ-нд хүргүүлсэн.

Мөн Засгийн газрын 2024 оны 11 дүгээр тогтоолоор ТЭЗҮ, зураг төсөл боловсруулах шаардагдах хөрөнгийг ЭЗХ-ийн сайдад үүрэг болгосон бөгөөд уг тогтоолын хэрэгжилтийг хангах хүрээнд ЭЗХЯ-ны 2025 оны батлагдсан төсвөөс санхүүжүүлэх талаар арга хэмжээ авч өгөх хүсэлтийг 2024 оны 12 дугаар сарын 20-ны өдрийн 01/559 тоот бичгээр ЗТЯ-нд хүргүүлээд байна.

1. *Арга хэмжээ:*3.1.“Далайг хог хаягдал болон бусад зүйлсээр бохирдуулахаас урьдчилан сэргийлэх тухай” 1972 оны конвенцын 1996 оны Протоколд нэгдэн ороход дэмжлэг үзүүлэн ажиллах

*Зорилтот түвшин:*III-IV улирал - Хуулийн төслийг УИХ-д өргөн барьсан байна.

*Хэрэгжилт:* Протоколын орчуулгыг төслийг боловсруулсан бөгөөд ГХЯ-ны 2024 оны 07 дугаар сарын 04-ний өдөр “Албан ёсны орчуулга”-ыг хянан баталгаажуулсан ба Конвенцын үзэл баримтлал нь ЗТЯ-ны ДАУЗТХ-р боловсруулагдаж дуусаад ХЗДХЯ-р хянуулж баталгаажуулсан. Мөн конвенцын хэрэгжүүлэх талаарх дүн шинжилгээг хийж ЗТЯ-ны ДАУЗТХ-т 2024 оны 12 дугаар сарын 26 01/567 тоот албан бичгээр хүргүүлсэн.

ОУДБ-ын Хяналтын зөвлөлөөс 2024 оны 12 дугаар сарын 02-06-ны өдрүүдэд УБ хотноо зохион байгуулагдсан “ОУДБ-ын зүгээс Далбааны эзэн улсыг чадавхжуулах сургалт”-ын үеэр ГХЯ, ХЗДХЯ, ЗТЯ, Далайн захиргааны холбогдох удирдлага, мэргэжилтнүүд тус сургалт~~ад~~, семинарт хамрагдсан. Тус семинарыг удирдсан ОУДБ-ын 2 зөвлөхүүдийн санал, зөвлөмжийн дагуу манай улс конвенцын хэрэгжилтийг хангах чадамжийн хувьд сул гэдгийг онцолсон бөгөөд ГХЯ, ХЗДХ, ЗТЯ-ны зүгээс хувьд тус конвенцод нэгдэн орох шаардлагагүй талаар дээрх яамдынбодлогын түвшинд дахин авч хэлэлцэх болсон.

1. *Арга хэмжээ:*3.2. “Олон улсын далайн тээврийн хөдөлгөөнийг хөнгөвчлөх тухай” 1965 оны Конвенц, түүний нэмэлт, өөрчлөлтөд нэгдэн ороход дэмжлэг үзүүлэн ажиллах

*Зорилтот түвшин:*IV улирал- Хуулийн төслийг УИХ-д өргөн барьсан байна.

*Хэрэгжилт:* ЗТЯ-наас конвенцын орчуулгыг холбогдох журмын дагуу хянуулахаар ХЗДХЯ-нд хүргүүлсэн.

Олон Улсын Далайн Байгууллагаас 2024 оны 12 дугаар сарын 02-06-ны өдрүүдэд Монгол Улсад зохион байгуулсан “Далбааны эзэн улсыг чадавхжуулах, хүлээх эрх, үүргийн тухай” семинар, сургалтад ОУДБ-ын Ахлах зөвлөхөөс өгсөн зөвлөмжийн дагуу Монгол Улс тус конвенцод нэгдэхээс мөн татгалзсан.

1. *Арга хэмжээ:* 6.2.Далайн салбарын байгууллагуудтай байгуулсан хамтран ажиллах тухай харилцан ойлголцлын Санамж бичгүүдийн дагуу хамтын ажиллагааг өргөжүүлэн хөгжүүлэх

*Зорилтот түвшин:*I-IV улирал-Санамж бичгийн хүрээнд 2024 онд хамтран хэрэгжүүлэх боломжит арга хэмжээний саналыг боловсруулан хамтран ажиллагч байгууллагуудад хүргүүлж, хамтран ажилласан байна.

*Хэрэгжилт:* Монгол Улсын Далайн захиргаа хамтын ажиллагааг өргөжүүлэх хүрээнд Монгол Улсад суугаа Америкийн нэгдсэн улсын далайн салбар хариуцсан албан хаагчтай цаг үеийн нөхцөл байдалтай холбоотойгоор 3 удаа уулзалт зохион байгуулсан, БНСУ-ын Далайн институттэй харилцан ойлголцлын Санамж бичиг байгуулсан, Вьетнам улстай санамж бичгийн хүрээнд ажил эрчимжүүлэх төлөвлөгөө боловсруулж, 2025 оны 1 дүгээр сард төлөвлөгөөг батлахаар тохиролцсон, БНХАУ-ын Ляонин мужийн Далянь далайн хэргийн их сургууль, Тэнгисийн их сургуультай санамж бичиг тус тус байгуулсан, Австралийн Холбооны улстай хамтран ажиллах хүсэлтэй илэрхийлсэн боловч санамж бичиг зурах хугацааг 2025 онд байгуулах талаар эргэн хариу мэдэгдсэн.

1. *Арга хэмжээ:*8.3. Хүний нөөцийн удирдлагатай холбоотой нийтлэг үйлчилгээ, өдөр тутмын үйл ажиллагааг зохицуулах, ажилтнуудын нийгмийн баталгааны хөтөлбөрийг хэрэгжүүлж ажиллах

*Зорилтот түвшин:*I-IV улирал-Хүний нөөцтэй холбоотой бүхий л асуудлыг цаг тухайд нь шийдвэрлүүлж, хөтөлбөрийн хэрэгжилтийг ханган ажиллана.

*Хэрэгжилт:* Далайн захиргааны даргын 2024 оны “Ээлжийн амралт батлах тухай” Б/01 дугаар тушаал батлагдсан бөгөөд шинээр ажилд орж буй албан хаагчдад ажлын үнэмлэх олгох, дотоод системд бүртгэх зэрэг хүний нөөцтэй холбоотой асуудлыг тухай бүр шийдвэрлэн ажиллаж байна. Байгууллагын ажлын байрны сул орон тоо үүссэн тохиолдолд байгууллагын дотоод журамд заасны дагуу тус сул орон тоо үүссэн албан тушаалтны албан тушаалын тодорхойлолтод заасан тавигдах шаардлагын дагуу байгууллагын цахим ха

Далайн захиргааны даргын 2022 оны “Ажилтнуудын нийгмийн баталгааг 2022-2024 онд хангах хөтөлбөр” 43 дугаар тушаалаар баталж, хэрэгжилтийг ханган ажиллаж байна. Тус хөтөлбөрт заагдсан арга хэмжээний дагуу Далайн захиргааны даргын 2024 оны А/04 дүгээр тушаалаар цалин, хөлсийг 10%-иар нэмэгдүүлсэн. Мөн даргын 2024 оны А/05 дугаар тушаалаар хоол унааны мөнгийг нэмэгдүүлсэн бөгөөд суутгал шимтгэл зэрэг мэдээг сар бүр албан хаагч тус бүрийн цахим хаяг руу илгээж хэрэгжилтийг хангаж ажиллаж байна.

**3.2 Хууль тогтоомж, тогтоол шийдвэрийн хэрэгжилт:**

|  |  |  |  |  |  |  |  |
| --- | --- | --- | --- | --- | --- | --- | --- |
| Эрхзүйн актын нэр | Нийт арга хэмжээ | Хэрэгжилт  /хувиар/ | Үүнээс хэрэгжилтийн хувиар | | | | |
| 100 | 70 | 30 | 0 | Хугацаа болоогүй |  |
| Ерөнхий сайдын захирамж | 1 | 30.0 | - | - | 1 | - | - |
| Дүн | 1 | 30.0 | - | - | 1 | - | - |

**Хэрэгжилт хангалтгүй” буюу 30 хувийн үнэлгээтэй 1 арга хэмжээ:**

1. *Ерөнхий сайдын захирамж Ажлын хэсэг шинэчлэн байгуулах тухай 2023.06.16-ны өдрийн №111 дүгээр тогтоол*

*Заалт:* 2. Монгол Улсад олон улсын хуурай боомт байгуулах эрх зүйн орчныг бүрдүүлэх, хөрөнгө оруулалтын асуудлыг судалж санал боловсруулах, гадаад улс, олон улсын байгууллагын дэмжлэг авч, төр, хувийн хэвшлийн түншлэлийг хангах үүрэг бүхий Ажлын хэсгийг дараах бүрэлдэхүүнтэйгээр шинэчлэн байгуулсугай:

Ажлын хэсгийн үйл ажиллагааны төлөвлөгөөг баталж, удирдлага, зохион байгуулалтаар хангаж ажиллахыг Ажлын хэсгийн дарга (С.Бямбацогт)-д даалгасугай.

*Хэрэгжилт:* НҮБ-ын Ази, Номхон далайн эдийн засаг нийгмийн комиссын Зүүн болон Зүүн хойд Азийн салбарын дэмжлэгтэйгээр Зам, тээврийн хөгжлийн яамны Далайн захиргаа, Гадаад харилцааны яамны Хөрөнгө оруулалтын судалгааны төвтэй хамтран “Зүүн хойд Азийн хуурай боомтыг хөгжүүлэх замаар хил дамнасан дамжин өнгөрөх тээврийн үр ашгийг дээшлүүлэх, чадавхыг бэхжүүлэх санаачилгууд” сургалтыг 2023 оны 06 дугаар сарын 20-21-ний өдрүүдэд Гадаад харилцааны яамны Зөвшилцөл танхимд зохион байгуулсан.

- “Хуурай боомтын тухай Засгийн газар хоорондын хэлэлцээр”-ийн 1 дүгээр хавсралт дахь хуурай боомтуудын жагсаалтын Монгол Улсын хэсэгт Ховд хот (Ховд), Хөшигийн хөндий (Төв), Бичигт (Сүхбаатар) байршлыг нэмж тусгах асуудлыг Засгийн газрын 2023 оны 06 дугаар сарын 07-ны өдрийн хуралдаанд хэлэлцүүлэн 24 дүгээр тэмдэглэлээр дэмжсэн бөгөөд “НҮБ-ын АНДЭЗНК (UNESCAP)-оос 2 жил тутам зохион байгуулдаг Хуурай боомтын асуудал эрхэлсэн ажлын хэсгийн 5 дугаар хуралдаанаар саналаа хүргүүлж ажилласан.

- Зам, тээврийн хөгжлийн сайдын 2023 оны 10 дугаар сарын 31-ний өдрийн А/283 дугаар тушаалаар “НҮБ-ын худалдаа тээврийн байршлын код” (UN/LOCODE) авах асуудлыг Монгол Улсын зүгээс хариуцан ажиллах, Харилцах байгууллагаар /UN/LOCODE National Focal Point/ Монгол Улсын Далайн захиргааг томилсон. “НҮБ-ын худалдаа тээврийн байршлын код” (UN/LOCODE) -ыг хариуцан ажиллах харилцах байгууллагаар /UN/LOCODE National Focal Point/-аар Монгол Улсын Далайн захиргааг томилсныг Гадаад харилцааны яамаар уламжлуулан НҮБ-ын Женев дэх төв болон олон улсын бусад байгууллагын дэргэд суугаа Байнгын төлөөлөгчийн газраас 2023 оны 11 дүгээр сарын 15-ны өдрийн А-325/2023 дугаар ноот бичгээр НҮБ-ын Европын Эдийн засгийн комисст мэдээлсэн болно. Ажлын хэсгийн үйл ажиллагааны төлөвлөгөөг ЗТХС баталсан. Тухай бүр удирдлага, зохион байгуулалтаар ханган ажиллаж байна.

**3.3 Сайдын тушаалаар өгөгдсөн үүрэг даалгаврын хэрэгжилт:**

|  |  |  |  |  |  |  |
| --- | --- | --- | --- | --- | --- | --- |
| Нийт заалт | Хэрэгжилтийн дундаж хувь | Үүнээс (хувиар) | | | | |
| 100 | 70 | 30 | 0 | Хугацаа болоогүй |
| 9 | 74.4 | 5 | 2 | 1 | 1 | - |

**“Хэрэгжээгүй” буюу 0 үнэлгээтэй 1 арга хэмжээ:**

1. *Шийдвэрийн нэр, огноо, дугаар:* *Гадаадад томилолтоор ажиллуулах тухай 2024.05.14-ний өдрийн №А/96 дугаар тушаал*

*Хэрэгжүүлэх заалт:* 3.Д.Отгонсүрэнгийн гадаадад томилолтоор ажиллах зардлыг холбогдох журмын дагуу санхүүжүүлэхийг Далайн захиргаа (Д.Отгонсүрэн)-д зөвшөөрсүгэй.

*Хэрэгжилт:* Биелэлт ирүүлээгүй.

**Хэрэгжилт хангалтгүй” буюу 30 хувийн үнэлгээтэй 1 арга хэмжээ:**

1. *Шийдвэрийн нэр, огноо, дугаар:* *Журам батлах тухай* *2023.03.31-ний өдрийн №А/91 дүгээр тушаал*

*Хэрэгжүүлэх заалт:* 1. Хүлээн зөвшөөрөгдсөн байгууллагыг томилох, түүний ажлын гүйцэтгэлийг үнэлэх, дүн шинжилгээ хийх, үйл ажиллагааг хянан зохицуулах журмыг хавсралтаар баталсугай. 2. Энэхүү журмыг хэрэгжүүлж ажиллахыг Монгол Улсын Далайн захиргаа (Д.Отгонсүрэн)-нд.

*Хэрэгжилт:* Монгол Улсын Далайн захиргаа болон Монголын хөлөг онгоцны бүртгэл хамтарсан компани нь нийт 18 Хүлээн зөвшөөрөгдсөн байгууллагатай хамтран ажиллах гэрээ байгуулсан байна. Хүлээн зөвшөөрөгдсөн байгууллагын журмын дагуу гэрээний төсөл 2022 онд шинэчлэгдсэн болно. Үүний дагуу хамтран ажиллах гэрээнд журмуудад заасан шаардлагуудыг тусган шинэчлэн боловсруулж, Далайн захиргааны даргаар батлуулсан. Гэрээний төслийг хамтран ажиллах байгууллагуудад хүргүүлэн санал авахаар хүргүүлээд байна. Мөн Монгол Улсын хөлөг онгоцны бүртгэлд бүртгүүлсэн хөлөг онгоцнуудаас Хүлээн зөвшөөрөгдсөн байгууллагаас олгосон техникийн гэрчилгээнүүдийг авч байнгын бүртгэлийн гэрчилгээг олгож байгаа болно. Гэрээний дагуу тухайн жилийн үйл ажиллагааны тайланг 4-р улиралд багтаан авч ажлын гүйцэтгэлийг үнэлэх, дүн шинжилгээ хийнэ.

**“Хэрэгжих шатанд” буюу 70 хувийн үнэлгээтэй 2 арга хэмжээ:**

1. *Шийдвэрийн нэр, огноо, дугаар:* *Ажлын хэсэг байгуулах тухай* *2023.10.12-ны өдрийн А/270 дугаар тушаал*

*Хэрэгжүүлэх заалт:* 3. Монгол Улсын Ерөнхий сайдын 2023 оны 111 дүгээр захирамжийн хэрэгжилтийг хангах ажлын хүрээнд Замын-Үүд дэх “Бүс нутгийн логистикийн төв”-ийн үйл ажиллагааг өргөжүүлэн олон улсын хуурай боомт байгуулах болон хөрөнгө оруулалтын асуудлыг судалж цаашид авч хэрэгжүүлэх арга хэмжээний талаар тайлан гарган танилцуулах. ахд Ц.Одхүү, нбд Б.Мөнхбат ДЗ-ны ахлах мэргэжилтэн.

*Хэрэгжилт:* Ажлын хэсгийн хурлыг 2023 оны 10 дугаар сарын 19-ний өдрийн 11.00 цагт, 2023 оны 10 дугаар сарын 27-ны өдрийн 14:00 цагт ЗТХЯ-ны 301 тоот хурлын танхимд тус тус зохион байгуулж ажилласан. Мөн Ажлын хэсгийн гишүүдийн төлөөлөл “Бүс нутгийн логистикийн төв”-ийн үйл ажиллагаатай танилцах, холбогдох судалгаа хийхээр 2023 оны 10 дугаар сарын 22-23 өдрүүдэд Замын-Үүдэд томилолтоор ажилласан.

Дорноговь аймгийн Замын-Үүд суманд байрлах МТЗ ТӨХК-ийн эзэмшлийн “Бүс нутгийн логистикийн төв”-ийн одоо байгаа бүтээн байгуулалт хийгдсэн 128га газрыг өргөтгөх буюу нийт 400га газар дээр хуурай боомтыг байгуулах талаарх судалгаа, цаашид авч хэрэгжүүлэх арга хэмжээний талаарх дүгнэлт, саналыг боловсруулан 2023 оны 12 дугаар сарын 01-ний өдрийн 01/377 тоот албан бичгээр ЗТХЯ-нд хүргүүлсэн.

Дорноговь аймгийн Замын-Үүд суман дахь “Бүс нутгийн логистикийн төв”-ийг түшиглэн олон улсын чанартай хуурай боомт байгуулах тухай Засгийн газрын тогтоолын төслийг боловсруулсан ба холбогдох яамдуудаас санал авч байна.

1. *Шийдвэрийн нэр, огноо, дугаар:* *Журам батлах тухай 2023.11.15-ны өдрийн* *А/296* *дугаар тушаал*

*Хэрэгжүүлэх заалт:* 2.“Усан замын тээврийн хэрэгслээр хүний амь нас, эрүүл мэнд, хүрээлэн буй байгаль орчинд аюул, хохирол учруулж болзошгүй ачаа тээвэрлэх журам”-ын хэрэгжилтэд хяналт тавьж ажиллахыг Далайн захиргаа (Д.Отгонсүрэн), Салбарын хяналтын газар (Б.Бат-Өлзий)-т.

*Хэрэгжилт:* Батлагдсан журмыг олон нийтэд сурталчлах зорилгоор байгууллагын цахим хуудаст байршуулж, журмын хэрэгжилтийг ханган ажиллахыг орон нутаг дахь усан замын тээврийн хяналтын улсын байцаагч нарт үүрэг болгон хүргүүлсэн.

**3.4 Шилэн дансны хөтлөлтийн үнэлгээ:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| № | Мэдээллийн агуулга | Байршуулбал зохих мэдээллийн төрөл | Хэрэгжилтийн дундаж хувь | | Тайлант хугацаанд байршуулсан (хувиар) | Хугацаа хоцроож байршуулсан (хувиар) | | | | | Хугацаа болоогүй (төрлийн тоо) | Оруулах мэдээлэлгүй | |
| 100 | 90 | 70 | 50 | 30 | 0 |
| 1 | Төсөв, гүйцэтгэл | 14 | 53.7 | | 3 | - | 1 | - | 2 | - | - | 8 | |
| 2 | Хөрөнгө оруулалт, тендер, худалдан авалт | 6 | 70.0 | | 2 | - | - | 1 | 1 | - | - | 2 | |
| 3 | Бусад | 8 | 100.0 | | 4 | - | - | - | - | - | - | 4 | |
| Дүн | | 28 | | 79.2 | 9 | - | 1 | 1 | 3 | - | - | 14 |

**3.5 Мэдээллийн ил тод байдлын шалгуур үзүүлэлт:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| № | Шалгуур үзүүлэлтийн төрөл | Хэрэгжил-тийн дундаж хувь | Хэрэгжүү-лэх үзүүлэлтийн тоо | | Үүнээс /хувиар/ | | | | | |
| 100 | 70 | 30 | 0 | Хугацаа болоогүй | Хамаа-ралгүй |
| 1 | Нэг. Чиг үүрэг, үйл ажиллагааны стратеги, зохион байгуулалтын талаарх мэдээллийн ил тод, нээлттэй байдал | 62.5 | 10 | | 3 | 2 | 2 | 1 | - | 2 |
| 2 | Хоёр. Хүний нөөцийн мэдээллийн ил тод, нээлттэй байдал | 50.0 | 6 | | 3 | - | - | 3 | - | - |
| 3 | Гурав. Төсөв, санхүү, худалдан авах ажиллагааны талаарх мэдээллийн ил тод, нээлттэй байдал | 90.9 | 15 | | 10 | - | - | 1 | 2 | 2 |
| 4 | Дөрөв. Үзүүлж байгаа үйлчилгээний талаарх мэдээллийн ил тод, нээлттэй байдал | 100.0 | 2 | | 1 | - | - | - | - | 1 |
| 5 | Тав. Бусад мэдээллийн ил тод, нээлттэй байдал | 100.0 | | 13 | 2 | - | - | - | 2 | 9 |
| Дүн | | 75.0 | | 46 | 19 | 2 | 2 | 5 | 4 | 14 |

**“Хэрэгжээгүй” буюу 0 үнэлгээтэй 5 арга хэмжээ:**

1.10. Мэдээлэл хариуцагчаас зохион байгуулах олон нийтийн арга хэмжээний хөтөлбөр,

2.2. Албан хаагч, ажилтныг сонгон шалгаруулах журам,

2.4. Хүний нөөцийн стратеги, түүний хэрэгжилтийг хянаж үнэлэх журам,

2.6. Албан хаагчийн ажлын гүйцэтгэлийг үнэлэх журам,

3.12. Мэдээлэл хариуцагч болон захиалагч байгууллагын хүсэлтээр холбогдох этгээдийг худалдан авах ажиллагааны мэргэжил, арга зүйн зөвлөгөө, зааварчилгаагаар хангасан тухай мэдээлэл.

**Хэрэгжилт хангалтгүй” буюу 30 хувийн үнэлгээтэй 2 арга хэмжээ:**

1.8. Өргөдөл, гомдлын шийдвэрлэлтийн тайлан, мэдээ,

1.9. Хуульд өөрөөр заагаагүй бол хариуцсан салбарын үйл ажиллагааны статистик мэдээлэл.

**“Хэрэгжих шатанд” буюу 70 хувийн үнэлгээтэй 2 арга хэмжээ:**

1.6. Үйл ажиллагаандаа мөрдөж байгаа хууль тогтоомж, Засгийн газрын шийдвэр, бусад эрх зүйн акт,

1.7. Албан тушаалын тодорхойлолт, албан тушаалтны эцэг /эх/-ийн нэр, өөрийн нэр, албан харилцах утасны дугаар, албаны цахим шуудангийн хаяг.

**Дөрөв. Дүгнэлт:**

1. **Төлөвлөлтийн байдал:**
2. Далайн захиргааны 2024 оны гүйцэтгэлийн төлөвлөгөөг боловсруулахдаа Хяналт-шинжилгээ, үнэлгээ дотоод аудитын газраас өгсөн зөвлөмжийн дагуу хэрэгжүүлэх арга хэмжээний зорилтот түвшнийг тодорхой төлөвлөлгүй ерөнхий байдлаар төлөвлөснөөс гадна хугацааг улирал бүрээр тодорхойлоогүй байна. Тухайлбал: 3.1, 4.6, 4.7, 5.3, 5.6, 6.2 гэх мэт.
3. Тус байгууллага нь 2024 оны гүйцэтгэлийн төлөвлөгөөндөө бэлтгэл ажил ханган ажиллах, судалгааг эхлүүлэх, гэрээний хэрэгжилтийг болон даатгалын компаниудыг шаардлагатай мэдээллээр хангаж ажилласан байна гэх зэргээр зорилтот түвшнийг тодорхой, хэмжигдэхүйцээр төлөвлөлгүй ерөнхий байдлаар төлөвлөсөн цөөнгүй арга хэмжээ байна. Тухайлбал: 2.6, 2.9, 4.6, 4.7.

1. **Хэрэгжилтийн байдал:**
2. Далайн захиргаа нь 2024 онд үйл ажиллагаандаа нийт 132 арга хэмжээ хэрэгжүүлж ажилласнаас 100 хувийн үнэлгээтэй 70, 90 хувийн хэрэгжилттэй 1, 70 хувийн хэрэгжилттэй 5, 50 хувийн хэрэгжилттэй 1, 30 хувийн хэрэгжилттэй 12, тасарсан буюу хэрэгжүүлээгүй 11, хугацаа болоогүй 4, хамааралгүй 14, оруулах мэдээлэлгүй 14 арга хэмжээ байгаа бөгөөд хэрэгжилт дунджаар **78.5** хувьтай байна.
3. 2023 оны жилийн эцсийн байдлаар нийт 268,231.28 MTS буюу 295,647.61 тонн ачаа 2024 онд нийт 3,320,420.54 MTS буюу 3,660,140.11 тонн ачаа Монгол Улсын хөлөг онгоцны бүртгэлд бүртгэлтэй хөлөг онгоцоор тээвэрлэсэн нь өмнөх оны мөн үеэс 3,364,492.5 тонн ачааг илүү тээвэрлэсэн байна.
4. Замын-Үүд, Бичигт байршлуудад хуурай боомт байгуулахад хөрөнгө оруулалт татах, усан замын боомт байгуулах боломжийн талаар, Төв аймгийн Хөшигийн хөндий дэх “Чингис Хаан Олон Улсын нисэх буудал”-ыг түшиглэн олон улсын чанартай хуурай боомт байгуулах олон төрөлт тээврийн холболт, замын хөдөлгөөний эрчимжлийн судалгаа, далайн шинэ боомт ашиглах, хуурай боомтыг түшиглэн олон улсын цахим худалдааны нэгдсэн сүлжээ байгуулах тухай зэрэг судалгааны ажлуудыг жил тутам бүрэн хэрэгжүүлж ажилладаг.
5. Гүйцэтгэлийн төлөвлөгөөнд тусгасан 3.1. “Далайг хог хаягдал болон бусад зүйлсээр бохирдуулахаас урьдчилан сэргийлэх тухай” 1972 оны конвенцын 1996 оны Протоколд нэгдэн ороход дэмжлэг үзүүлэн ажиллах, 3.2. “Олон улсын далайн тээврийн хөдөлгөөнийг хөнгөвчлөх тухай” 1965 оны Конвенц, түүний нэмэлт, өөрчлөлтөд нэгдэн ороход дэмжлэг үзүүлэн ажиллах, 4.7. Монгол Улсын хөлөг онгоцны бүртгэлд бүртгэгдэж байгаа хөлөг онгоцыг Монголын даатгалын компанид даатгуулах боломжийг олгох, 5.5. Цахимжуулах үйл ажиллагааны төлөвлөгөөг баталж, хэрэгжүүлж ажиллах, 6.6. Ази, Номхон далайн бүс нутгийн далайн аюулгүй байдлын агентлагуудын удирдлагын зөвлөлийн 24 дүгээр зөвлөгөөнд оролцох гэсэн ажлыг 2 улирал дараалан хангалтгүй хэрэгжүүлсэн.
6. Жилийн эцсийн гүйцэтгэлийн төлөвлөгөөний биелэлтийг ирүүлэхдээ зарим арга хэмжээний хэрэгжилтийг үнэн зөв ирүүлээгүй, хэрэгжүүлэн ажилласан гэх ерөнхий байдлаар албан бичгийн огноо болон дугаарыг бичихгүй орхигдуулан тайлагнаж байгаа дутагдлууд байна.
7. Хариуцан хэрэгжүүлж байгаа арга хэмжээний биелэлтийг тайлант хугацаанд хамааруулж тухай бүр шинэчлээгүйгээс гадна цаг хугацааны хувьд ач холбогдлоо алдсан, үр дүнг оновчтойгоор тодорхойлоогүй ажлын явцыг бичиж тайлагнасан хэвээр байна.
8. Далайн захиргааны 2023 оны үйл ажиллагаанд хяналт-шинжилгээ, үнэлгээ хийн өгсөн зөвлөмжөөс дараах зөвлөмжүүд бүрэн хэрэгжээгүй хэвээр байна. Үүнд:

* Гүйцэтгэлийн төлөвлөгөөнд туссан төсөв, санхүүжилт шаардлагагүй ажлыг бүрэн хэрэгжүүлэхээс гадна, төлөвлөгөө болон түүний хэрэгжилтийг хавсралтаар гарган ирүүлж хэвших;
* Хариуцан хэрэгжүүлж байгаа арга хэмжээний биелэлтийг тайлагнахдаа дэвшүүлсэн зорилтын хүрээнд зохион байгуулсан гол ажлаа хүрсэн үр дүн, зорилтот түвшинтэй нь уялдуулж, хоёр мянган тэмдэгтэд багтаан ажлын үйл, явц тоочилгүй, огноог тодорхой дурдан, зөв бичгийн дүрмийн алдаагүй тайлагнаж хэвших;
* Тус байгууллагын хяналт-шинжилгээ, үнэлгээ хариуцсан ажилтан байгууллагынхаа гүйцэтгэлийн төлөвлөгөөний хэрэгжилтэд улирал тутам хяналт-шинжилгээ, үнэлгээ хийж, тайланг албан бичгээр ирүүлэх;
* Шилэн дансанд байршуулдаг мэдээллийг тогтоосон хугацаанд нь тухай бүр байршуулж хуулийн хэрэгжилтийг хангах;
* Нийтийн мэдээллийн ил тод байдлын тухай хуулийг бүрэн хэрэгжүүлэхэд анхаарч, байгууллагын цахим сайтад ил тод байдлын шалгуур үзүүлэлтийн мэдээллийг цаг тухайд нь байршуулан хөгжүүлэлт хийхэд чиглэсэн зохион байгуулалтын арга хэмжээ авч, холбогдох хууль тогтоомжийн хэрэгжилтийг хангах;
* Цаашид хэрэгжүүлэх шаардлагатай арга хэмжээг 2024 оны гүйцэтгэлийн төлөвлөгөөндөө тусган, төлөвлөлтийг зөв тодорхойлж, ажлаа бүрэн хэрэгжүүлэхэд анхаарч, хяналт-шинжилгээ, үнэлгээний зөвлөмжийг хэрэгжүүлэн ажиллахыг зөвлөж байна.

**Тав. Санал, зөвлөмж**

1. Дорноговь аймгийн Замын-Үүд суман дахь “Бүс нутгийн логистикийн төв”-ийг түшиглэн олон улсын чанартай хуурай боомт байгуулах эрх зүйн орчныг бүрдүүлэх, хөрөнгө оруулалтын асуудлыг судлах, санал боловсруулах, гадаад улс, олон улсын байгууллагын дэмжлэг авч, төр, хувийн хэвшлийн түншлэлийг хангах ажлыг бүрэн хэрэгжүүлэх;
2. Монгол Улсын хөлөг онгоцны бүртгэлд бүртгэгдэж байгаа хөлөг онгоцыг Монголын даатгалын компанид даатгуулах ажлыг холбогдох байгууллагатай хамтран хэрэгжилтийг эрчимжүүлэх;
3. Далайн салбарын байгууллагуудтай шинээр хамтран ажиллах харилцан ойлголцлын санамж бичгүүдийг байгуулахаас гадна байгуулагдсан санамж бичгийн хүрээнд хамтын ажиллагааг өргөжүүлэх чиглэлээр тодорхой ажлууд зохион байгуулах;
4. Эрх бүхий байгууллагуудтай хамтын ажиллагааг сайжруулж Монгол Улсын хөлөг онгоцны бүртгэлийг өргөжүүлэн, хөлөг онгоц бүртгэлийн зуучлагч, агентын сонгон шалгаруулах ажлыг түргэвчлэх;
5. Байгууллагын санхүүгийн үйл ажиллагаанд хийсэн аудитын шалгалтын зөвлөмжийг бүрэн хэрэгжүүлж ажиллах, санхүүгийн сахилга бат, хяналтыг сайжруулах;
6. Гүйцэтгэлийн төлөвлөгөөнд туссан хүний нөөцийн болон нийгмийн баталгааны хөтөлбөр, тэдгээрийн төлөвлөгөөг хэрэгжүүлэх, цахимжуулах үйл ажиллагааны төлөвлөгөөг баталж, хэрэгжүүлж ажиллах зэрэг төсөв санхүүжилт шаардахгүйгээр хэрэгжүүлэх боломжтой ажлыг бүрэн хэрэгжүүлж ажиллах;
7. Хариуцан хэрэгжүүлж байгаа арга хэмжээний биелэлтийг тайлагнахдаа дэвшүүлсэн зорилтын хүрээнд зохион байгуулсан гол ажлаа хүрсэн үр дүн, зорилтот түвшин, хэрэгжүүлэх хугацаатай нь уялдуулж, үнэн зөв, монгол хэлний зөв бичгийн дүрмийн алдаагүй, хоёр мянган тэмдэгтэд багтаан тайлагнаж хэвших;
8. Шилэн дансанд байршуулдаг мэдээллийг тогтоосон хугацаанд нь тухай бүр байршуулж шилэн дансны тухай хууль тогтоомжийн хэрэгжилтийг хангаж, мэдээллийг тогтмол хүргэх;
9. Нийтийн мэдээллийн ил тод байдлын тухай хуулийг хэрэгжүүлж, байгууллагын цахим сайтад ил тод байдлын шалгуур үзүүлэлтийн мэдээллийг бүрэн байршуулж, хөгжүүлэлт хийн, хоёр улирал дараалан хэрэгжилт хангалтгүй байгаа арга хэмжээг хэрэгжүүлэхэд чиглэсэн зохион байгуулалтын арга хэмжээ авч ажиллах;
10. Тус байгууллагын хяналт-шинжилгээ, үнэлгээ хариуцсан ажилтан байгууллагынхаа гүйцэтгэлийн төлөвлөгөөний хэрэгжилтэд улирал тутам хяналт-шинжилгээ, үнэлгээ хийж, тайланг албан бичгээр ирүүлэх;
11. Цаашид хэрэгжүүлэх шаардлагатай арга хэмжээг 2025 оны гүйцэтгэлийн төлөвлөгөөндөө тусган, төлөвлөлтийг зөв тодорхойлж, ажлаа бүрэн хэрэгжүүлэхэд анхаарч, хяналт-шинжилгээ, үнэлгээний зөвлөмжийг хэрэгжүүлэн ажиллахыг зөвлөж байна.

ТАНИЛЦСАН:

САЙД Б.ДЭЛГЭРСАЙХАН

ТӨРИЙН НАРИЙН БИЧГИЙН ДАРГА С.БАТБОЛД

ТӨМӨР ЗАМ, ДАЛАЙН ТЭЭВРИЙН БОДЛОГО

ЗОХИЦУУЛАЛТЫН ГАЗРЫН ДАРГЫН АЛБАН

ҮҮРГИЙГ ТҮР ОРЛОН ГҮЙЦЭТГЭГЧ Х.ИТГЭЛТ

ДАЛАЙН ЗАХИРГААНЫ ДАРГЫН АЛБАН

ҮҮРГИЙГ ТҮР ОРЛОН ГҮЙЦЭТГЭГЧ Б.САЙНБАЯР

ХЯНАСАН:

ХЯНАЛТ-ШИНЖИЛГЭЭ, ҮНЭЛГЭЭ

ДОТООД АУДИТЫН ГАЗРЫН ДАРГЫН АЛБАН

ҮҮРГИЙГ ТҮР ОРЛОН ГҮЙЦЭТГЭГЧ Х.ОЮУНТУЯА

БОЛОВСРУУЛСАН:

ХШҮДАГ-ЫН ШИНЖЭЭЧ Л.ШИНЭЧИМЭГ

**ДАЛАЙН ЗАХИРГААНЫ ҮЙЛ АЖИЛЛАГААНД 2024 ОНД**

**ХЯНАЛТ-ШИНЖИЛГЭЭ ХИЙСЭН ҮНЭЛГЭЭНИЙ НЭГДСЭН ДҮН**

(жилийн эцсийн байдлаар)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| д/д | Хяналтад байгаа арга хэмжээ | 2024 онд төлөвлөсөн нийт арга хэмжээ | Дундаж хувь | Хэрэгжилт /хувиар/ | | | | | | | | |
| 100 | 90 | 70 | 50 | 30 | 0 | Хугацаа болоогүй | Хамаа-ралгүй | Оруулах мэдээлэл-гүй |
| 1 | Гүйцэтгэлийн төлөвлөгөөний хэрэгжилт | 48 | **82.1** | 37 | 1 | - | - | 5 | 5 | - | - | - |
| 2 | Хууль тогтоомж, тогтоол шийдвэрийн хэрэгжилт | 1 | **30.0** | - | - | - | - | 1 | - | - | - | - |
| 3 | Сайдын тушаалаар өгөгдсөн үүрэг даалгаврын хэрэгжилт | 9 | **74.4** | 5 | - | 2 | - | 1 | 1 | - | - | - |
| 4 | Шилэн дансны хөтлөлтийн үнэлгээ | 28 | **79.2** | 9 | - | 1 | 1 | 3 | - | - | - | 14 |
| 5 | Мэдээллийн ил тод байдлын шалгуур үзүүлэлт | 46 | **75.0** | 19 | - | 2 | - | 2 | 5 | 4 | 14 | - |
| **Нийт** | | **132** | **78.5** | **70** | **1** | **5** | **1** | **12** | **11** | **4** | **14** | **14** |